open-index/open-wikipedia-markdown huggingface dataset:
Rusínčina (rozlišovacia stránka)

**Rusínčina** (staršie: **ruténčina**, **ruthénčina**) je jazyk (resp. nárečie) Rusínov, t.j.:
* novšie: 
** jazyk(y) Rusínov z území bývalého Uhorska (t.j. z dnešných území: východné Slovensko, Zakarpatská Ukrajina, Rumunsko, Srbsko, Chorvátsko) a malej priľahlej časti dnešného Poľska  (na Ukrajine a v 50.-80. rokoch 20. stor. aj v Česko-Slovensku považovaný nie za samostatný jazyk, ale len za nárečie ukrajinčiny), pozri rusínčina
** *len časť z predchádzajúceho bodu, konkrétne:*
*** jazyky/nárečia Rusínov z území bývalého Uhorska a malej priľahlej časti dnešného Poľska okrem Srbska a Chorvátska (teda okrem vojvodinskej rusínčiny), synonymum: karpatská rusínčina, pozri pod rusínčina
*** jazyk/nárečie Rusínov na území dnešného Slovenska (aj oficiálny názov jeho kodifikovanej podoby), synonymum: lemkovsko-prešovská rusínčina, pozri pod rusínčina
*** jazyk/nárečie Rusínov na území dnešnej Zakarpatskej Ukrajiny (aj názov jednej jeho navrhovanej kodifikovanej podoby), pozri pod rusínčina
*** jazyk/nárečie Rusínov na území dnešného Srbska (aj oficiálny názov jeho kodifikovanej podoby), synonymá: vojvodinská rusínčina, panónska rusínčina, pozri vojvodinská rusínčina
**spoločný (najmä literárny) jazyk predkov dnešných Ukrajincov, Rusínov a Bielorusov používaný zhruba v 14./15.-18. stor. (v užšom zmysle len v 16.-17. stor.), synonymá: západoruský literárny jazyk, starobieloruský (literárny či knižno-spisovný) jazyk, strednobieloruský jazyk, staroukrajinský jazyk, strednoukrajinský jazyk, pozri stará bieloruština
* staršie: 
** v rokoch 1968-1991 v Česko-Slovensku: úradný alternatívny názov toho, čo sa vtedy oficiálne hodnotilo ako ukrajinské nárečie používané na Slovensku (z dnešného pohľadu išlo o označenie rusínčiny a ukrajinčiny na Slovensku), pozri rusínčina a ukrajinčina
** zhruba v 19. stor.:
*** a) jazyk/nárečie zodpovedajúci/-ce tomu, čo je z dnešného pohľadu ukrajinčina a rusínčina, synonymum: maloruština, b) úradný názov tej časti tohto jazyka, ktorá sa vyskytovala na území habsburskej monarchie (t.j. v Halíči, Bukovine a v Uhorsku), pozri ukrajinčina a rusínčina
*** jazyk/nárečie zodpovedajúci/-ce tomu, čo je z dnešného pohľadu ukrajinčina, rusínčina a bieloruština, synonymum: maloruština ,  pozri ukrajinčina, rusínčina a bieloruština
*** najzápadnejšia skupina maloruských (t.j. z dnešného pohľadu ukrajinských vrátane rusínskych) nárečí, t.j. tie maloruské nárečia, ktorými sa hovorilo v habsburskej monarchii a západnej časti Podolia a Volyne, synonymum: červenoruské nárečie, červenoruština , pozri pod ukrajinčina
** jazyk/nárečie, ktorým hovorili Rusíni v ostatných významoch slova Rusín- pozri prehľad významov slova Rusín v úvodnej často článku Rusíni

## Zdroje
Ribulóza

**Ribulóza** je ketopentóza - monosacharid s piatimi uhlíkmi a ketónovou funkčnou skupinou. Jej chemický vzorec je C5H10O5 a existuje v dvoch enantioméroch - D-ribulóza (D-erytropentulóza) a L-ribulóza (L-erytropentulóza). D-Ribulóza je diastereomér D-xylulózy.

Ribulózové cukry vznikajú v pentózafosfátovej dráhe z arabinózy. Sú dôležité pri tvorbe mnohých bioaktívnych látok. Napríklad D-ribulóza je medziproduktom produkcie D-arabitolu v metabolických dráhach húb. D-ribulóza sa v podobe 1,5-bisfosfátu účastní fotosyntézy a zachytáva oxid uhličitý v prvom kroku Calvinovho cyklu.

Ribulóza má rovnakú konfiguráciu na uhlíkoch 3 a 4 ako aldopentózy ribóza a arabinóza.

## Referencie

## Zdroj

Kategória:Ketózy
Kategória:Pentózy
Habera & Team 2019 Tour

**Habera & Team 2019 Tour** bolo koncertné turné slovenského speváka Paľa Haberu a skupiny Team, ktoré sa uskutočnilo v roku 2019 a zahŕňalo 19 koncertov v Česku a na Slovensku. 

Predskokanom na tonto turné bol Peter Cmorík.

## Zostava
* Pavol Habera - spev, akustická gitara, perkusie
* Dušan Antalík – gitara 
* Matěj Morávek - gitara
* Ivan Válek – basa 
* Juraj Tatár – klávesy
* Teo Skovay - bicie

## Setlist
# Ženská menom panika
# Óda (... na tie cesty po tele)
# Prievan v peňaženke
# Lietam tam v tom tiež (Prichytený pri živote)
# Nemám čo stratiť
# S tebou bez teba
# Pieseň pre nesmelých
# Slovník cudzích slov
# Chcem to zažiť ešte raz
# Život je nuda
# Severanka
# Krátke lásky
# Boli sme raz milovaní (Habera v publiku)
# Láska, necestuj tým vlakom (Habera v publiku)
# Mama Kami 
# Mám na teba chuť
# Nároční
# Malá nočná búrka
# Je to vo hviezdach
# Držím ti miesto

Prídavky: 

# Reklama na ticho

## Termíny
Česko:
* 18.5.2019 - Třinec
* 22.5.2019 - Brno
* 24.5.2019 - Zlín
* 28.5.2019 - Třebíč
* 30.5.2019 - Pardubice
* 1.6.2019 - Ústí nad Labem
* 3.6.2019 - Plzeň
* 5.6.2019 - České Budějovice
* 7.6.2019 - Karlovy Vary
* 9.6.2019 - Praha
* 12.6.2019 - Ostrava
* 14.6.2019 - Olomouc

Slovensko:
* 20.6.2019 - Prievidza
* 22.6.2019 - Nitra
* 27.6.2019 - Poprad
* 29.6.2019 - Martin
* 4.7.2019 - Košice
* 9.11.2019 - Bratislava
* 10.11.2019 - Bratislava

## Zdroj
* Habera a Team v Bratislave: tisíce fanúšikov, nesmrteľné hity aj legendárne kraťasy - hudba.zoznam.sk

Kategória:Turné kapely Team
Kategória:Turné Pavla Haberu
Majstrovstvá Slovenska v cestnej cyklistike

náhľad|Dres pre slovenského majstra
**Majstrovstvá Slovenska v cestnej cyklistike** sú preteky v cestnej cyklistike usporadúvané každý rok týždeň pred začiatkom Tour de France. Od roku 2008 sa usporadúvajú spoločné majstrovstvá Česka a Slovenska, striedavo, raz v Česku a raz na Slovensku. Víťaz pretekov nosí počas nasledujúceho roka slovenský cyklistický dres.

## Tabuľka víťazov

## Referencie

Kategória:Cyklistické preteky na Slovensku
Kategória:Majstrovstvá Slovenska
Mamady Keïta

**Mamady Keïta** (písané niekedy tiež **Keita**; * august 1950, Balandougou, Siguiri, Kankan, Guinea – † 21. jún 2021, Belgicko) bol legendárny guinejský bubeník, špecializujúci sa na hru na nástroji djembe. Bol zakladateľom školy bubeníctva *Tam Tam Mandingue* a patril k etnickej skupine Mandigo. 

## Referencie


Kategória:Osobnosti z Balandougou
Kategória:Guinejskí bubeníci
Martin Chemnitz (teológ)

**Martin Chemnitz** (* 9. november 1522 Treuenbrietzen - † 8. apríl 1586 Braunschweig) bol významný nemecký luteránsky duchovný, teológ a predstaviteľ druhej generácie luteránov. V luteránskej tradícii býva nazývaný *alter Martin* (druhý Martin).

## Život
Narodil sa v Treuenbritzene v Brandenbursku v rodine obchodníka. V 14 rokoch odišiel na štúdiá do Wittenbergu, kde mal krátku príležitosť počuť Lutherova kázne. Po štúdiách v Magdeburgu a Frankfurte nad Odrou získal titul magistra slobodných umení na Univerzite v Königsbergu, kde potom nejaký čas pracoval ako knihovník. Roku 1553 sa vracia do Wittenbergu študovať teológiu u Philippa Melanchthona, ktorého vzápätí začal zastupovať pri niektorých prednáškach. Nasledujúceho roku bol ordinovaný za evanjelického duchovného Johannesom Bugenhagenom a nastúpil ako spolupracovník k superintendentovi Joachimovi Mörlinovi v Braunschweigu. Popri oblasti teológie pôsobil taktiež významným spôsobom ako organizátor cirkevného života. Roku 1567 nahradil Mörlina na poste superintendenta a podieľal sa na spísaní *Corpus Doctrinae Prutencium*, ktoré bolo dôležitým predstupňom na ceste k Formulu svornosti. Tú spolu s ďalšími teológmi vytvoril roku 1577, čím bol zavŕšený kánon luteránskych "symbolických kníh" - autoritatívnych doktrinálnych spisov, vydaných r. 1580 ako Kniha svornosti . Zomrel v Braunschweigu r. 1586.

## Diela
K najdôležitejším spisom, ktoré Chemnitz publikoval na poli teológie, patria:

* *Loci Theologica* (1554) - prednášky z dogmatickej teológie, pôvodne vzniknuté ako komentáre a výklady k Melanchthonovým *loci communes*
* *Repititio Sanae doctrinae de vera praesentia corporis et sangvinis Domini in Coen* ("Zhrnutie správneho učenie o pravej prítomnosti tela a krvi Pána vo [svätej] Večeru", 1561, angl. Vydanie r. 1979 pod názvom *Lord 's Supper* - "Večera Pánova") - teologický traktát o sviatosti Večere Pánovej , apologetický zameraný najmä proti kalvínskému učenia
* *Examen Concilio Tridentini* ("Skúmanie Tridentského snemu", 1566-72) - štvordielna podrobná a systematická kritika rímskokatolíckeho protireformačného učenia prijatého na Tridentskom koncile

Popri týchto textov Chemnitz napísal radu ďalších dogmatických, apologetických, devocionálných a iných diel.

## Iné projekty

## Zdroje

Kategória:Protestantskí teológovia
Kategória:Osobnosti z Brandenburska
Katharina Lutherová

**Katharina Lutherová** rodená **von Bora** (* 29. január 1499 Lippendorf† 20. decembra 1552 Torgau) bola nemecká cisterciánska mníška a neskôr manželka reformátora Martina Luthera. 

## Život
O jej živote je známe pomerne málo, Pochádzala zo schudobnelej saskej šľachtickej rodiny. V roku 1504 bola vyslaná za vzdelaním do kláštora benediktínskeho rádu v meste Brehna. V roku 1509 bola prijatá do cisterciánskeho kláštora Marienthron. Spolu s ďalšími mníškami sa zoznámila s Lutherovým reformným hnutím a na Veľkú noc roku 1523 s ôsmimi z nich tajne z kláštora utiekla.

Katharina von Bora a Martin Luther uzavreli manželstvo v roku 1525 (oddal ich pôvodne katolícky kňaz Johannes Bugenhagen), bol medzi nimi vekový rozdiel šestnásť rokov. Žili potom v priestoroch bývalého augustiniánskeho kláštora. Katharina sa tam podarilo vytvoriť prosperujúce poľnohospodársku usadlosť a dosiahnuť určitého blahobytu. Okrem toho pomáhala bývalým mníškam v ošetrovaní chorých. S Martinom Lutherom mali šesť detí, okrem toho sa starali o štyri siroty. Po Lutherovej smrti žila v chudobných pomeroch v rôznych mestách, na úteku pred vojnou a morom. Jej posledné slová údajne bola: *"Držím sa Krista tak ako tŕň odevu."*

## Filmy o Katharine Lutherovej
* *Luther a ja* (2017)

## Zdroje

Kategória:Osobnosti zo Saska
Kategória:Mníšky
Kategória:Martin Luther
Tracie Thomsová

**Tracie Thomsová** (* 19. august 1975, Baltimore, Maryland, USA) je americká televízna, filmová a divadelná herečka. 

## Detstvo a mladosť
Je dcérou viceprezidenta pre programovanie PBS a televíznej režisérky. Má mladšieho brata Austina. Herectvu sa venuje od desiatich rokov. Navštevovala Baltimorskú umeleckú školu, neskôr Howard Univesity a Juilliard School. 

## Kariéra
Svoju hereckú kariéru zahájila v roku 2002, krátko po doštudovaní. V roku 2004 sa objavila v televíznom seriáli *Wonderfalls*, po boku Diany Scarwid. Nakoľko seriál nebol veľmi úspešný, mal len jednu sériu a trinásť epizód. O rok neskôr, sa pripojila k hereckému obsadeniu televízneho seriálu *Odložené prípady*, kde stvárnila vyšetrovateľku Kat Miller. V rovnakom roku sa objavila v muzikálovom filme *Bohémovia*. 

V roku 2006 stvárnila vedľajšiu postavu po boku Meryl Streep a Anne Hathaway vo filme *Diabol nosí Pradu*. V roku 2007 spolupracovala s Quentinom Tarantinom vo filme *Autozabijak*, kde sa objavila po boku herečiek Mary Elizabeth Winstead, Rosario Dawson či Kurt Russell.

V roku 2014 prijala rolu biologickej matky Annie, ktorú stvárnila Quvenzhané Wallis, vo sfilmovanom muzikáli *Annie*.

Tiež hrá predstavenia aj na Broadwayi, v roku 2016 bola nominovaná na cenu Tony za jej herecký výkon v muzikáli *Falsettos*. 

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Absolventi Juilliard School
Kategória:Osobnosti USA afroamerického pôvodu
Kategória:Herečky afroamerického pôvodu
Kategória:Televízne herečky afroamerického pôvodu
Kategória:Filmové herečky afroamerického pôvodu
Kategória:Divadelné herečky afroamerického pôvodu
Kategória:Osobnosti z Baltimoru
Méra

**Méra** môže byť:
*v entomológii:
**slovenský názov nasledujúcich rodov z taxónu Psylloidea: Psylla, Cacopsylla (rod Cacopsylla sa staršie považoval za súčasť rodu Psylla ), Psyllopsis a Trioza
**príslušník taxónu méry (pozri nižšie)
*prvé meno, pozri Méra (meno)
*obec v Maďarsku, pozri Méra (obec v Maďarsku)

**Méry** môže byť:
*taxón (spravidla nadčeľaď či podrad) hmyzu z taxónu polokrídlovce (Hemiptera), lat. Psylloidea, Psyllodea, Psyllinea, Psyllina, Psyllides a pod. , pozri méry (Psylloidea)
*podčeľaď hmyzu z čeľade mérovité (Psyllidae), lat. Psyllinae , pozri pod mérovité
*voľné označenie čeľade mérovité (Psyllidae)  (pričom v minulosti sa táto čeľaď chápala tak široko, že bola zhodná s vyššie spomínaným taxónom Psylloidea ), pozri mérovité

## Pozri aj
*mera

## Zdroje
Majstrovstvá sveta v parahokeji mužov

**Majstrovstvá sveta v parahokeji** je súťaž mužských reprezentačných mužstiev v parahokeji. Šampionát organizuje Medzinárodný paraolympíjsky výbor prostredníctvom Svetového sledge hokejového podvýboru.

Prvý svetový šampionát sa konal v roku 1996 vo švédskom Nynäshamne.

## Výsledky

## Pozri aj
* Majstrovstvá sveta v parahokeji žien

Kategória:Parahokejové súťaže
Meru (číslo)

**Meru** je zastaraná slovenská nesklonná číslovka, ktorá bola synonymom číslovky štyridsať. V dávnejších textoch sa vyskytovala aj v podobe sklonného podstatného mena **mera**; tvar meru vznikol ustrnutím akuzatívu tohto pôvodného slova mera. Slovo meru pochádza zo stredoslovenských nárečí.

## Meruôsmy
Dnes sa slovo meru používa už len ako súčasť prídavného mena *meruôsmy* (=štyridsiaty ôsmy) v spojeniach meruôsmy rok (=rok 1848) a meruôsme roky/staršie:roky meruôsme (=revolúcia 1848-1848).

## Dejiny
Najstaršie doklady slova meru sú zo 16. storočia, pričom v nich vzhľadom na použitý pád môže ísť len o vyskloňované slovo mera: napríklad doklad z Opatoviec (1554: predal dom za meru zlatých), z Mošoviec (1568: posslite wicze ness meru ryb), či z Hronského Beňadika (1575: na to ste mi nezaplatili meru zlatých). V dokladoch zo 17. storočia vidno aj prípady, kde je základný tvar slovo mera: napríklad v doklade z Martina (1623: od mery let chodjewal cez horu) alebo v doklade z neznámeho miesta (1646: dal sem do zalohu (zem) w pjatj a mere zlatjch).

Podľa Kotuliča 1967: *„Podľa výsledkov dotazníkovej akcie V. Vážneho, organizovanej v 30. rokoch v rámci Jazykovedného odboru Matice slovenskej, sa nesklonné slovko meru vo význame základnej číslovky „štyridsať" a ako prvá časť zloženej radovej číslovky štyridsiaty vyskytuje výlučne iba na stredoslovenskej nárečovej oblasti (na západe približne po čiaru Zlaté Moravce — Prievidza, na východe zhruba po čiaru Jelšava — Štrba). V odpovediach získaných pri tejto dotazníkovej akcii sa však už veľmi často stretávame s poznámkou, že slovo meru sa vyskytuje už len v reči starej generácie. Z toho vyplýva, že v stredoslovenských nárečiach treba dnes slovo meru ( = 40) hodnotiť ako archaický prvok v porovnaní so štylisticky neutrálnou a bežnejšou podobou štyridsať.“*

## Referencie

Kategória:Číslovky
Johannes Bugenhagen

**Johannes Bugenhagen** (* 24. jún 1485 Wolin - †  20. apríl 1558 Wittenberg) bol nemecký luteránsky duchovný a teológ, ktorý priniesol Lutherovu reformáciu do Pomoranska, Dánska a zvyšku Škandinávie. Preto býva nazývaný aj ako *druhý apoštol Severu*. Bol pôvodne rímskokatolíckym kňazom, ktorý sa pridal na stranu reformácie a oženil sa. Bol superintendetom Saska.  

## Život
Vyštudoval slobodné umenia na univerzite v Greifswalde (1502), neskôr sa stal rektorom miestnej školy v Treptow (dnes Trzebiatów) (1504). Bol vysvätený za rímskokatolíckeho kňaza (1509), ale patril skôr k humanistickým kruhom. Ovplyvnilo ho najmä učenie Erazma Rotterdamského. Roku 1518 napísal na želanie pomoranského kniežaťa Bohuslava X. *Dejiny Pomoranska*.

Okolo roku 1520 sa nadchol pre Lutherovo dielo a v roku 1521 sa presťahoval do Wittenbergu, sídla rodiaceho sa luteránstva. Tu bol zvolený za farára, bol aj Lutherovým duchovným vodcom - sobášil ho, pochovával a bol jeho spovedníkom. Vo Wittenbergu sa tiež stal členom Lutherovej skupiny, ktorá prekladala Bibliu z gréčtiny a hebrejčiny do nemčiny. Spolu s Johannesom Aepinusom a Gašparom Crucigerem bol medzi prvými tromi luteránskymi doktormi teológie, titul získal na univerzite vo Wittenbergu.

Korunoval dánskeho kráľa Kristiána III.

Po Lutherovej smrti v roku 1546 sa Bugenhagen staral o jeho vdovu a deti.

## Zdroje

Kategória:Protestantskí teológovia
Kategória:Osobnosti zo Západopomoranského vojvodstava
Rovnokrídle

**Rovnokrídle** môže byť:
*staršie: rovnokrídlovce (Orthoptera, Saltatoria)
*neodborne: šidielka (Zygoptera) 
*nesprávne: rovnakokrídlovce (Homoptera)

## Zdroje
Obecné voľby 1927

náhľad|Výsledky obecných volieb v roku 1927 v okrese Senica
náhľad|Výsledky obecných volieb v roku 1927 v okrese Trnava

**Voľby do obecných zastupiteľstiev v roku 1927** boli v poradí tretie obecné voľby, ktoré sa konali v Československu (na území Slovenska druhé v poradí, v roku 1919 sa nekonali). Na celoštátnej úrovni sa voľby konali v 7 588 obciach. Nevolilo sa v 2 474 obciach, v ktorých ešte neskončilo volebné obdobie daných zastupiteľských zborov, ako aj v 5 080 obciach, kde bola podaná iba jedna, resp. jednotná kandidátka. Prebiehali v dobe, kedy vládla III. vláda Antonína Švehlu, tzv. Panská koalícia, ktorá združovala pravicové a stredové politické strany (aj nemecké). Na celoštátnej úrovni posilnili sociálni demokrati. Na území dnešného Slovenska sa volieb zúčastnilo vyše 800 000 voličov. Najviac ich hlasovalo za HSĽS.

## Výsledky volieb na Slovensku
Z väčších slovenských miest a obcí sa voľby nekonali v Nových Zámkoch, Banskej Štiavnici, Trenčíne, Liptovskom Svätom Mikuláši, Spišskej Novej Vsi, Leviciach, Brezne, Dolnom Kubíne, Kremnici, v Topoľčanoch a pod. V obciach a mestách, kde sa voľby konali, najviac hlasov získala HSĽS. Avšak v porovnaní s parlamentnými voľbami v roku 1925 v týchto obciach stratila vyše 60 tisíc hlasov. Okrem nej mierne stratila aj KSČ, SNS, národní socialisti (ČNS) i národní demokrati (ČND). Najviac si polepšila agrárna strana (RSZML), ktorá získala druhý najväčší počet voličov. Doplňujúce voľby sa konali v roku 1928, kedy sa volilo napr. v Trenčíne, Martine, Liptovskom Mikuláši alebo v Bojniciach. V roku 1929 sa volilo v Nových Zámkoch a v Spišskej Novej Vsi sa volilo v roku 1930.

;Výsledky volieb:

Výsledky za jednotlivé strany v mestách a obciach, v ktorých sa voľby uskutočnili. Platných odovzdaných hlasov bolo 800 581. Zisky strán sú porovnané aj s výsledkami v totožných mestách a obciach v parlamentných voľbách v roku 1925.

Maďarské strany a ich rôzne volebné koalície získali súhrnom 151 926 hlasov (18,98 %). Okrem týchto strán kandidovalo aj niekoľko menších nemeckých strán a volebných koalícií, ktoré spolu získali 20 078 hlasov (2,51 %). SNS získala 3 123 hlasov (0,39 %). Celkový počet platných hlasov (800 581) predstavoval asi 56 % z platných hlasov vo voľbách v roku 1925.

### Výsledky za obce, kde sa volilo, spolu s obcami, kde sa hlasy prerozdelili bez volieb
V zmysle vtedajšieho zákona o voľbách do obcí (75/1919 Sb.) sa v obciach, kde bola prihlásená iba jedna kandidátna listina, alebo kde bolo niekoľkými skupinami navrhnutých iba toľko kandidátov, koľko malo byť zvolených a pod. sa voľby nemuseli konať a hlasy voličov sa prerozdelili bez volieb. V roku 1927 sa takto prerozdelilo až 484 177 hlasov.

## Výsledky v niektorých mestách a obciach

## Pozri aj
Zoznam členov bratislavského zastupiteľstva zvolených vo voľbách v roku 1927

Obecné voľby v okrese Spišská Stará Ves v roku 1927

## Referencie


Kategória:Voľby v Česko-Slovensku
Kategória:Voľby na Slovensku
Peter Mišík (umelec)

**Peter Mišík** (16. apríla 1946 Bratislava) je slovenský zlatník, strieborník, šperkár a reštaurátor.

## Životopis
Študoval obor zlatníctvo a šperkárstvo na Strednej umeleckopriemyselnej škole v Turnove. Pôsobil dve desaťročia ako zlatník a strieborník v národnom podniku Zlatokov v Bratislave. Slovenská historička zlatníctva Dr. Eva Toranová jej oslovila ku spoluprácii pri restaurovaní zlatnických pamiatok, ktoré pripravovala pre svoju monográfiu *Zlatníctvo na Slovensku*(Tatran Bratislava 1983). Vypracoval se na najlepšieho súčasného slovenského reštaurátora zlatnických diel. Žije v Kremnici, kde má aj svoju zlatnícku dielňu.

## Dielo
Reštauroval desiatky oltárnych krížov, monštrancií, pamiatok (pre dóm v Bratislave, pre kostola sv. Kataríny v Kremnici, zo Starej Lubovni, z Velkej pri Poprade, zo Slovenského národného múzea v Bratislave a d.), Ďalej restauroval nekolko kalichov, zo Spišskej kapituly, cibória aj relikviáre.

*Vlastná tvorba: granulovaná monštrancia, šperky: predo všetkým zo striebra.

## Referencie

## Literatúra
* Slovník českých a slovenských výtvarných umělců, Centrum Chagall Ostrava 2002

## Externé odkazy
* AbArt
* Peter Mišík na webu Múzea v Kremnici https://www.muzeumkremnica.sk/sk/uvod/fotogalerie/fotogalerie/_peter-misik-restaurovanie-zlatnickych-diel-a-vlastna-tvorba/ 
* web slovenských umelcov

Kategória:Slovenskí zlatníci
Kategória:Slovenskí šperkári
Kategória:Reštaurátori
Kategória:Osobnosti z Bratislavy
Jozef Zvara

Doc. Ing. **Jozef Zvara**, CSc.(* 17. júl 1925 – † 29. február 2004) bol slovenský architekt a vysokoškolský pedagóg. Bol odborníkom v oblasti betónových konštrukcií a mostov.

## Život
V rokoch 1944 až 1947 pôsobil ako technik a stavbyvedúci pri rekonštrukciách inžinierskych sietí. Následne do roku 1952 študoval na Stavebnej fakulte Slovenskej technické univerzity v&nbsp;Bratislave, kedy školu ukončil ziskom vysokoškolského diplomu stavebného inžiniera. Následne sa stal odborným asistentom na svojej fakulte na katedre Betónových konštrukcií a mostov. V roku 1962 sa habilitoval a získal titul docenta. Aj&nbsp;v&nbsp;nasledujúcich rokoch pôsobil na tej istej katedre a to až do roku 1994, kedy sa na osem rokov (do roku 2002) stal zástupcom šéfredaktora a výkonným redaktorom odborného periodika nazvaného **. 

## Dielo
Zvara sa podieľal na týchto stavbách: 

* cementáreň v&nbsp;Bystrom
* papiereň v&nbsp;Hencovciach
* Pamätník SNP v&nbsp;Banskej Bystrici
* Observatórium na Lomnickom štíte
* most cez Váh v&nbsp;Seredi
* most cez Váh v&nbsp;Ľubochni
* Most SNP cez Dunaj v&nbsp;Bratislave
* Most Lanfranconi cez Dunaj v&nbsp;Bratislave

Bol autorom či spoluautorom celého radu vysokoškolských učebníc a skrípt, celkovo publikoval vyše 100 publikácií, prednášal aj v zahraniční a bol autorom viacerých posudkov.

## Referencie


## Zdroj

Kategória:Absolventi Slovenskej technickej univerzity v Bratislave
Kategória:Slovenskí architekti
Kategória:Slovenskí stavební inžinieri
James Michael Tyler

**James Michael Tyler** (* 28. máj 1962, Greenwood, Mississippi, USA† 24. október 2021,  Los Angeles, Kalifornia) bol americký herec známy predovšetkým vďaka úlohe Gunthera v televíznom seriáli *[[Priatelia (seriál)|Priatelia]]*.

## Detstvo a mladosť
Narodil sa ako najmladší z piatich detí. Keď mal desať rokov zomrel mu otec a v dvanástich rokoch mu zomrela matka. Následne žil u svojej sestry v meste Anderson v Južnej Karolíne. Študoval geológiu. Tiež účinkoval v univerzitnom divadelnom súbore, kvôli čomu sa neskôr rozhodol stať hercom. 

## Kariéra
Jeho najznámejšou úlohou bola postava Gunthera v úspešnom televíznom seriáli *[[Priatelia (seriál)|Priatelia]]*, ktorí sa natáčal v rokoch 1994 až 2004. Tyler sa objavil v 148 epizódach zo 236. V roku 2014 sa objavil vo videoklipe piesne I'll Be There For You od skupiny The Rembrandts, čo bolo novšie spracovanie tejto titulnej piesne. 

V roku 2012 účinkoval po boku Matta LeBlanca (ktorý tiež hral v televíznom seriály Pritelia) v jednej epizóde televízneho seriálu *Episodes*.

## Súkromný život
V rokoch 1995 až 2014 bola jeho manželkou Barbara Chadsey. Ich manželstvo bolo bezdetné. Jeho druhou manželku bola Jennifer Carno. V roku 2021 oznámil, že má rakovinu prostaty a nachádza sa v štvrtom štádiu rakoviny. 

## Úmrtie
Zomrel 24. októbra 2021 vo veku 59 rokov na rakovinu prostaty vo svojom dome v Los Angeles. Pochovaný je v Hollywood Forever Cemetery.

## Referencie


## Externé odkazy
* 
* 
*  
* James Michael Tyler na FDb.cz
*Video: James Michael Tyler - If You Knew
*Spoken Word Tribute Album: Be Still : The Works of Stephen J. Kalinich - Spotify
*Spoken Word Tribute Album: Be Still : The Works of Stephen J. Kalinich - Apple Music
*James Michael Tyler and Prostate Cancer Foundation 

## Zdroj

Kategória:Filmoví herci USA
Kategória:Televízni herci USA
Kategória:Osobnosti z Mississippi
Kategória:Úmrtia na rakovinu prostaty
Hemimetabolný hmyz

**Hemimetabolný hmyz** (iné názvy: **hemimetabola**, **hmyz s neúplnou premenou**, **hmyz s nedokonalou premenou**; lat. Hemimetabola) môže byť:
*mimo taxonómie:
**hmyz, ktorého vývin sa vyznačuje hemimetabóliou, čiže počas vývinu nemá kuklu (táto skupina buď úplne alebo takmer úplne zodpovedá nižšie uvedenému taxonomickému ponímaniu hemimetabolného hmyzu v starých systémoch), pozri hemimetabólia
**hmyz, ktorého vývin sa vyznačuje jedným z podtypov hemimetabólie, konkrétne ide o podenky (Ephemeroptera), vážky (Odonata) a pošvatky (Plecoptera)
*v taxonómii (lat. synonymum **Exopterygota** [ale Exopterygota je vždy bez Apterygota]):
**v starých systémoch taxón zahŕňajúci všetok hmyz (Ectognatha) okrem holometabolného hmyzu (Holometabola) a v užšom zmysle aj okrem bezkrídlovcov (Apterygota), inými slovami: taxón pozostávajúci z taxónov Apterygota (bezkrídlovce; môžu byť vynechané), Paleoptera (paleopterný hmyz), Polyneoptera (ortopteroidný hmyz, vrátane pošvatiek) a Paraneoptera (hemipteroidný hmyz), pozri bezkrídlovce, paleopterný hmyz, ortopteroidný hmyz a hemipteroidný hmyz (alebo pozri hemimetabólia)
**v niektorých novších systémoch iba tá časť predchádzajúceho bodu, ktorá spadá do taxónu novokrídlatce (Neoptera), inými slovami: taxón pozostávajúci z taxónov Polyneoptera (ortopteroidný hmyz, vrátane pošvatiek) a Paraneoptera (hemipteroidný hmyz), pozri ortopteroidný hmyz a hemipteroidný hmyz (alebo pozri pod novokrídlatce)

## Poznámky
:-Taxón Hemimetabola zo starých systémov pôvodne (t.j. pri jeho prvom opise) zahŕňal okrem toho, čo je uvedené vyššie, aj dnešné taxóny sieťokrídlaté (Neuropterida), srpice (Mecoptera) a potočníky (Trichoptera).
:-Taxón Exopterygota pôvodne (t.j. pri jeho prvom opise) nezahŕňal taxón dnes označovaný ako všivavky (Phthiraptera) v užšom zmysle. 

## Pozri aj
*holometabolný hmyz

## Zdroje

Kategória:Hmyz
Kategória:Krídlatý hmyz
Kategória:Novokrídlatce
Kolibiarik iberský

**Kolibiarik iberský**  (lat. *Phylloscopus ibericus*) je malý druh spevavca z čeľade penicovité (*Sylviidae*), hniezdi na Pyrenejskom polostrove. Podľa Medzinárodnej únie na ochranu prírody a prírodných zdrojov kolibiarik iberský patrí medzi najmenej ohrozené druhy, celková populácia je stúpajúca.

## Výskyt a stav na Slovensku
Kolibiarik iberský bol pozorovaný na jar v roku 2021, podrobnosti výskytu posudzuje Faunistická komisia SOS/BirdLife Slovensko. V roku 2023 bolo pozorovanie uznané Faunistickou komisiou SOS/BirdLife Slovensko a druh bol oficiálne zaradený do zoznamu vtákov Slovenska.

## Referencie

## Iné projekty

## Externé odkazy
 
* 

Kategória:Penicovité
Kategória:Vtáky na Slovensku
Kategória:Najmenej ohrozené druhy
Karol Wojtyła st.

**Karol Wojtyła** starší (* 18. júl 1879, Lipnik, teraz štvrť mesta Bielsko-Biala† 18. február 1941, Krakov) bol poručík rakúsko-uhorskej armády a poľskej armády medzi svetovými vojnami. Otec Karola Józefa Wojtyłu, neskoršieho pápeža Jána Pavla II.

## Životopis
Karol bol synom Macieja Wojtyłu a jeho prvej ženy Anny Przeczekovej. Oženil sa s Emiliou Kaczorowskou, presný dátum svadby nie je známy, pretože sa nezachovali matričné knihy. Súdi sa však, že by mohlo ísť o rok 1904, všeobecne sa má za to, že to bolo v období 19031906. Karol a Emilia spolu mali tri deti, Edmunda (19061932), Oľgu (19141914) a Karola Józefa mladšieho (19202005).

Karol bol dôstojníkom rakúskej armády počas prvej svetovej vojny a slúžil v Hraniciach na Moravě. Po získu poľskej nezávislosti sa stal dôstojníkom 12. pešieho pluku, ktorý sídlil vo Wadowiciach. Vyznamenal sa počas poľsko-sovietskej vojny v rokoch 19191920. V roku 1924 slúžil na okresnom veliteľstve vo Wadowiciach v kancelárskej administratíve v hodnosti staršieho poručíka. Po ukončení vojenskej kariéry zostal aj naďalej úradníkom.

V roku 1938 sa po smrti svojej ženy a syna Edmunda presťahoval s dospievajúcim synom do Krakova, kde o tri roky neskôr zomrel počas nemeckej okupácie.

## Iné projekty

## Zdroj
* 

Kategória:Ján Pavol II.
Kategória:Rakúsko-uhorské osobnosti prvej svetovej vojny
Kategória:Poľské vojenské osobnosti
Kategória:Osobnosti z Bielsko-Biała
Gymnázium (Košice, Opatovská cesta 7)

**Gymnázium Opatovská 7** je jediné nemecko-slovenské bilingválne gymnázium v Košickom kraji. Nachádza sa v mestskej časti Košice – Vyšné Opatské. Škola v súčasnosti ponúka štúdium v 3 študijných odboroch: 4-ročné gymnázium, 8-ročné gymnázium a 5-ročné bilingválne (slovensko-anglické alebo slovensko-nemecké) gymnázium. Škola spolupracuje s Univerzitou Pavla Jozefa Šafárika v Košiciach, Technickou univerzitou v Košiciach a Prešovskou univerzitou. Zriadovateľom gymnázia je Košický samosprávny kraj.

## História školy
Gymnázium bolo zriadené 1. septembra 1980 na základe rozhodnutia *Rady Východoslovenského krajského národného výboru*. Gymnázium vzniklo v priestoroch bývalej SEŠ v Košiciach na ulici Opatovská cesta 7. Dňa 12. mája 1981 bola odovzdaná do užívania prístavba samotnej školy. Tvoril ju foyer, spojovacia chodba, šatne pre žiakov a novopristavený pavilón chémie s odbornou učebňou, dvoma laboratóriami, kabinetom a váhovňou. Tieto nové učebné priestory boli účelne zariadené a vybavené učebnými pomôckami a didaktickou technikou.

Prví absolventi gymnázia maturovali v školskom roku 1983/84. Spolu s nimi zmaturovali aj poslední frekventanti bývalej SEŠ v 2-ročnom nadstavbovom štúdiu sociálno-právnej starostlivosti. Týmto SEŠ na Opatovskej 7 v Košiciach ukončila svoju činnosť a jej priestory kompletne prebralo gymnázium.

## Referencie

## Externé odkazy

* Oficiálna webová stránka gymnázia

Opatovská
Opatovská
Kategória:Organizácie založené v 1980
Kategória:Košice – Vyšné Opátske
Kategória:Organizácie v zriaďovateľskej pôsobnosti Košického samosprávneho kraja
Tour de France 2021

**Tour de France 2021** bol 108. ročník prestížnych cyklistických pretekov Grand Tour Tour de France. Štart pretekov bol 26. júna v Breste, cieľ 18. júla v Paríži. Pretekári absolvovali 21 etáp a .

## Tímy
Na štart nastúpilo 19 UCI World Tour tímov, ktoré doplnili 4 prokontinentálne tímy. Na štart pretekov nastúpilo 184 jednotlivcov.

;UCI World Tour tímy

;UCI Pro tímy

## Trať

## Vedenie po etapách

## Dresy

### Žltý dres
**Po 9.etape (1.-10. miesto)**

### Zelený dres
**Po 9.etape (1.-10. miesto)**

### Bodkovaný dres
**Po 9.etape (1.-10. miesto)**

### Biely dres
**Po 9.etape (1.-10. miesto)**

### Súťaž tímov
**Po 9.etape (1.-10. miesto)**

## Referencie

## Iné projekty

## Externé odkazy
* Oficiálna stránka
* Tour de France 2021 na webe RTVS

2021
Kategória:2021 vo Francúzsku
Kategória:Cyklistika v 2021
Pezlár

**Pezlár** môže byť:
* Ľudovít Pezlár (viacero osôb)
* Otto Pezlár (19301981), slovenský hospodársky pracovník, elektrotechnik

## Zdroj
*
Ľudovít Pezlár

**Ľudovít Pezlár** môže byť:
* slovenský politický pracovník, robotník (18941968), pozri Ľudovít Pezlár (politický pracovník)
* slovenský politik (19291994), pozri Ľudovít Pezlár (politik)

## Zdroj
* 

Pezlár, Ľudovít
Karel Farský

**Karel Farský** (* 26. júl 1880, Škodějov† 12. jún 1927, Praha) bol český rímskokatolícky kňaz, teológ a neskôr spoluzakladateľ, biskup a prvý patriarcha Cirkvi československej husitskej.

## Život
[náhľad|322x322bod|Busta Karla Farského vo [Vyškov|Vyškove. ]]
Bol absolventom teologického štúdia na Karlovej univerzite a rímskokatolíckym kňazom pôsobiacim v Prahe a Plzni. Po roku 1918 sa pridal k hnutiu modernistických československých duchovných, ktorí hlásali zavedenie do liturgie národné jazyky, zrušiť povinný celibát kňazov a umožniť zástupcom veriacich spravovať cirkev.

V roku 1920 vystúpil z katolíckej cirkvi a stal sa jedným zo spoluzakladateľov Cirkvi československej. V rokoch 1920–1924 sa zaoberal organizáciou politického systému a doktrínou novej kresťanskej denominácie, viedol teologický spor s Matejom Pavlíkom, ktorý podporoval východnú liturgiu a neskôr sa pridal k pravoslávnej cirkvi.

V roku 1924 bol Karel Farský zvolený za pražského biskupa a patriarchu Československej cirkvi. Svoj úrad zastával až do svojej smrti v roku 1927.

## Pozri aj
* Cirkev československá husitská

## Zdroje

* https://www.databazeknih.cz/zivotopis/karel-farsky-55418
* https://plus.rozhlas.cz/rok-1920-chceme-vlastni-cirkev-jak-se-zrodila-cirkev-ceskoslovenska-7614356

Kategória:Českí kňazi
Kategória:Českí teológovia
Kategória:Kňazi Cirkvi československej husitskej
Kategória:Českí náboženskí spisovatelia
Kategória:Spisovatelia píšuci po česky
Kategória:Českí publicisti
Kategória:Absolventi Karlovej univerzity
Gulóza

**Gulóza** je aldohexóza. V prírode je to vzácny monosacharid, ale bol preukázaný u archeónov, baktérií i eukaryotov. V podobe sirupu má sladkú príchuť. Je rozpustná vo vode a mierne rozpustná v metanole. Kvasinky nedokážu fermentovať ani D- ani L-formu. Gulóza bola navrhnutá ako jeden z možných medziproduktov niektorých biosyntetických dráh kyseliny L-askorbovej.

Gulóza je C-3 epimér galaktózy a C-5 epimér manózy.

## Referencie

## Zdroj

Kategória:Sacharidy
Hiro Macušita

**Hiro Macušita** (jap. 松下 弘幸) je bývalý japonský automobilový pretekár a podnikateľ. Je vnukom zakladateľa spoločnosti Panasonic, Kónosuke Macušita. Je prvým a jediným Japoncom, který vyhral Toyota Atlantic Championship (Pacific) (v roku 1989), a prvým japonským pretekárom, ktorý závodil v 500 míľ Indianapolis.

## Závodnícka kariéra
Macušita začal svoju kariéru v medzinárodných motoristických pretekoch v roku 1987 pretekmi SCCA National Championship Runoffs Formula F, v ktorom skončil siedmy. V neskorších rokoch sa objavil aj vo Formule Toyota Atlantic West, IMSA Camel Lights, Peter Jackson Formula Pacific Championship, Atlantic Championship, American Racing Series, Champ Car a 24 hodín Le Mans.

## Osobný život
Macušitova rodina založila v roku 1990 vo Spojených štátoch spoločnosť Matsusita International Corporation. V roku 2001 Macušita prevzal jej riadenie a ukončil pretekársku kariéru. Spoločnosť Matsusita International Corporation zakúpila v roku 1991 spoločnosť Swift Car, výrobcu slávneho pretekárskeho vozidla. Potom, čo sa Macušita stal prezidentom spoločnosti Swift, zmenil názov spoločnosti zo Swift Car na Swift Engineering. V súčasnosti žije v  San Clemente v Kalifornia.

## Súvisiace články
* Kónosuke Macušita

## Referencie

## Externé odkazy
* DriverDatabase
* MOTORSPORT STATS
* NASCAR
* RacingSportsCars 
* Forbes Japan
* The story of King Hiro 

## Iné projekty

Kategória:Narodenia v 1961
Kategória:Japonskí podnikatelia
Kategória:Žijúci ľudia
Tipos extraliga 2021/2022

**Tipos extraliga 2021/2022** bola 29. sezónou najvyššej klubovej súťaže v ľadovom hokeji na Slovensku. Riadiacim orgánom súťaže je Slovenský zväz ľadového hokeja.

## Extraligové kluby
V sezóne 2021/2022 v nej hralo 12 regulárnych družstiev. Tím DVTK Jegesmedvék po troch rokoch v Tipos extralige skončil a vrátil sa späť do maďarskej súťaže Erste liga. Posledný tím v tabuľke po základnej časti hral baráž o zotrvanie v najvyššej súťaži.

## Tabuľka základnej časti

Slovanu Bratislava sa po skončení základnej časti odpočítali 3 body.

## Play-off
### Pavúk

### Predkolo (Kvalifikácia o Play-off)
Predkolo hrali tímy nasledovne: 7. miesto – 10. miesto a 8. miesto – 9. miesto.

Predkolo sa hralo na 3 víťazstvá.

### Štvrťfinále
Štvrťfinále sa hralo na 4 víťazstvá.

### Semifinále

### Finále

## Baráž o Tipos extraligu

## Konečné poradie

## Majstrovský káder 2021/2022 - [[HC Slovan Bratislava]]
* **Brankári:** Anthony Peters, Clint Windsor, Samuel Hlavaj 
* **Obrancovia:** Matt MacKenzie, Patrik Maier, Michal Beňo, Michal Sersen, Daniel Gachulinec, Andrej Golian, Alex Breton, Oliver Fatul, Juraj Valach, Boris Žabka
* **Útočníci:** Marcel Haščák, Wiliam Rapuzzi, Andrew Yogan, Joona Jääskeläinen, Brant Harris, Samuel Takáč, Tomáš Zigo, Milan Kytnár, Tomáš Matoušek, Jakub Sukeľ, Adam Bezák, Adam Lukošík, Martin Belluš, Rastislav Gašpar, Miroslav Preisinger, Daniil Fominykh, Alex Šotek, Samuel Chalupa  
* **Tréneri:** Andrej Podkonický, Ján Lipiansky, Pekka Kangasalusta a Tony Virta

Kategória:Ľadový hokej v 2021
Kategória:Ľadový hokej v 2022
Kategória:Sezóny slovenskej hokejovej ligy
Missy Elliott

**Melissa Arnette Elliott** (* 1. júl 1971, Portsmouth, Virgínia, USA), známa ako **Missy Elliott**, je americká rapperka, speváčka, skladateľka a hudobná producentka. Kariéru začala začiatkom 90. rokov v dievčenskej R&B skupine Sista a neskôr sa stala členkou Swing Mob spolu s kamarátom z detstva a dlhoročným kolegom Timbalandom, s ktorým pracovala na projektoch amerických R&B hudobníkov ako Aaliyah, 702, Total a SWV. Po niekoľkých spoluprácach začala svoju sólovú kariéru 15. júla 1997 debutovým albumom *[[Supa Dupa Fly]]*, ktorý priniesol top 20 singel „Sock It 2 Me“. Album debutoval na treťom mieste v rebríčku ''Billboard'' 200, čo bolo v tom čase najvyšším debutom ženskej rapperky.

Elliottovej druhý album *[[Da Real World]]* vyšiel 22. júna 1999 spolu so singlami „She's a Bitch“, „All n My Grill“ a top päť hitom „Hot Boyz“. Remix piesne prekonal rekord za najdlhší čas strávený v americkom R&B rebríčku (15. január 2000); rovnako strávil 18 týždňov na prvom mieste v hitparáde Hot Rap Singles, od 4. decembra 1999 do 25. marca 2000. Vydaním albumov *[[Miss E... So Addictive]]* (2001), *[[Under Construction]]* (2002) a *[[This Is Not a Test!|This Is Not a Test]]* (2003) si zabezpečila medzinárodný úspech a vydala tiež hity ako „Get Ur Freak On“, „One Minute Man“, „4 My People“, „Gossip Folks“ a „Work It“. Za pieseň „Work It“ získala Cenu Grammy za najlepší ženský sólový rapový výkon.

Elliott pokračovala v zisku štyroch cien Grammy a v USA predala viac ako 30 miliónov nahrávok. Podľa časopisu *[[Billboard]]* v roku 2017 bola najpredávanejšou rapperkou v histórii Nielsen Music. V roku 2019 vydala svoje prvé extended play s názvom *Iconology*, stala sa prvou rapperkou uvedenou do siene slávy skladateľov a získala MTV VMAs Michael Jackson Video Vanguard Award za prínos v oblasti videoklipov. V roku 2020 ju *Billboard* umiestnil na piatom mieste medzi 100 najväčšími videoklipovými hudobníkmi všetkých čias.

## Diskografia

* *[[Supa Dupa Fly]]* (1997)
* *[[Da Real World]]* (1999)
* *[[Miss E... So Addictive]]* (2001)
* *[[Under Construction]]* (2002)
* *[[This Is Not a Test!]]* (2003)
* *[[The Cookbook]]* (2005)

## Koncertné turné

**Ako hlavný umelec**
* Missy Elliott: Live in Concert (1998 – 99)
* Missy Elliott Tour (2001 – 05)
* Europe Tour (2010)

**Spoločné**
* Lilith Fair Tour (s rôznymi umelcami) (1998)
* The Verizon Ladies First Tour (s Beyoncé, Tamiou a Aliciou Keys) (2004)
* Hip Hop: Don't Stop Tour (s Kelis a Talibom Kwelim) (2004)

**Ako špeciálny hosť**
* All for You Tour (Janet Jackson) (2002)
* Anger Management Tour (Eminem a 50 Cent) (2003)
* Return of the Queen Tour (Lil' Kim) (2012)

**Ako predskokan**
* Rainbow World Tour (Mariah Carey) (2000)
* Michael Jackson: 30th Anniversary Special (Michael Jackson) (2001)
* Rock the Mic Tour (Jay-Z a 50 Cent) (2003)
* Re-Invention World Tour (Madonna) (2004)
* Unbreakable World Tour (Janet Jackson) (2015)

## Referencie


## Zdroj

Kategória:Hiphopové speváčky USA
Kategória:Reperky USA
Kategória:Tanečníci USA
Kategória:Držitelia ceny Grammy
Kategória:Osobnosti USA afroamerického pôvodu
Kategória:Speváčky afroamerického pôvodu
Kategória:Osobnosti z Portsmouthu (Virgínia)
Martin Procházka

**Martin Procházka** môže byť:

* český lekár, rektor Univerzity Palackého (* 1970), pozri Martin Procházka (lekár)
* český hokejista, (* 1972), pozri Martin Procházka (hokejista)

Procházka, Martin
Mestská hromadná doprava v Poprade

**Mestská hromadná doprava v Poprade** je zabezpečovaná autobusovou dopravou, ktorú prevádzkuje spoločnosť SAD Poprad. Služby MHD sú poskytované na 8 štandardných, 4 regionálnych a na jednej medzinárodnej autobusovej linke  do Zakopaného, ktorú prevádzkuje poľská spoločnosť Strama. Liniek je celkovo 13, s číslovaním od  po , , , ,  a . V minulosti tvorilo sieť 19 liniek:        , , , , , , , ,  a . SAD Poprad prevádzkuje v Poprade 7 typov vozidiel.

## Linky

## Vozidlový park

## Referencie

Poprad
Kategória:Doprava v Poprade
Právnik (rozlišovacia stránka)

**Právnik** môže byť:

* znalec v odbore právo, pozri právnik
* nemecko-americký film z roku 1999, pozri Právnik (film)
* zriedkavý slovenský názov českého právnického časopisu, pozri Právník

## Referencie
Belo Kováč

Msgr. JUDr. **Belo Kováč** (* 15. apríl 1892, Levoča† 7. október 1963) bol slovenský kňaz, právnik, politik HSĽS a bývalý mešťanosta (primátor) Bratislavy.

## Životopis
Stredoškolské štúdiá absolvoval na gymnáziách v Levoči a v Rožňave. Následne študoval teológiu, filozofiu a právo na vysokých školách v Spišskom Podhradí, Budapešti, Viedni a nakoniec v Prahe. Po doštudovaní začal učiť na strednej škole v Kežmarku a na vysokom teologickom učilišti v Spišskom Podhradí.

Neskôr začal pôsobiť v organizácii Ústredná charita na Slovensku, ktorú aj v nasledujúcom období začal viesť a podarilo sa mu ju zreorganizovať. Mal podiel na výstavbe novej budovy charity na Heydukovej ulici v Bratislave a novostavbe pri tatranskom sanatóriu. Vo voľbách do obecných zastupiteľstiev v roku 1931 bol zvolený za poslanca mestského zastupiteľstva Bratislavy za HSĽS. Mandát obhájil aj vo voľbách do obecných zastupiteľstiev v roku 1938. Vo krajinských voľbách v roku 1935 bol zvolený za člena Krajinského zastupiteľstva Slovenskej krajiny za HSĽS.

Na základe výnosu Krajinského úradu Slovenskej krajiny z 26. októbra 1938 bolo rozpustené bratislavské mestské zastupiteľstvo (zvolené len pred necelými piatimi mesiacmi), mestská rada a z funkcií boli uvoľnení bratislavský starosta a jeho štyria námestníci. Za dočasného vládneho komisára Bratislavy bol vymenovaný práve Belo Kováč. Funkciu vládneho komisára (neskôr mešťanostu) vykonával do 3. mája 1944.

Na konci novembra v roku 1945 bol zaistený štátnou bezpečnosťou. Podobne, ako v prípade väčšiny významných činiteľov z obdobia Slovenského štátu, aj proti Belovi Kováčovi bol vedený súdny proces. Bol obžalovaný a následne odsúdený za exponovanie sa v rokoch 1939 – 1944 a za pretláčanie fašistických ideí, a za spoluprácu s nacistickým Nemeckom. Záverečný rozsudok znel jeden rok nútených prác a päť rokov straty občianskych práv.

## Referencie

Kategória:Slovenskí komunálni politici
Kategória:Politici HSĽS
Kategória:Slovenskí právnici
Kategória:Slovenskí kňazi
Kategória:Slovenskí stredoškolskí pedagógovia
Kategória:Primátori Bratislavy
Kategória:Osobnosti z Levoče
Kategória:Členovia Krajinského zastupiteľstva Slovenskej krajiny
Katarína Adamicová

Prof. MUDr. **Katarína Adamicová** PhD. (* 1953 , Žilina) je slovenská vedkyňa, pedagogička, lekárka, politička a športovkyňa.

## Životopis
Narodila sa v roku 1953 v Žiline ako najmladšia a zároveň štvrtá dcéra svojich rodičov. Jej otec bol tajomník na súde a matka bola s ňou a 4 súrodencami doma. Otec bol persekvovaný po vyjadrení nevhodnej vety na pracovnom stretnutí, nakoniec sa síce mohol vrátiť do zamestnania, ale plat mu nezdvihli až do smrti. Zomrel vo veku 59 rokov.

### Šport
V predškolskom veku sa prihlásila na krasokorčuľovanie, neskôr trénovala plávanie, ale najlepšie výsledky získala v potápačskom oddieli. V roku 1969 mala svetovo 3. najlepší čas na námornú míľu (1852 metrov). Zúčastnila sa na univerziádach a 12 maratónov. Venovala sa aj bežeckému lyžovaniu. V 70. rokov mala ambíciu preplávať Lamanšský prieliv, ale nebolo jej to z politických dôvodov umožnené.

### Lekárska a výskumná činnosť
Adamicová sa na vysokú školu hlásila do Olomouca pretože na Slovensku by mala problém s kádrovou situáciou. Svoju prvú pitvu absolvovala v auguste 1977: *„Dodnes si pamätám, že prvý rez, to porušenie integrity človeka, bol najťažší. Vtedy sa mi aj trochu triasli ruky, ale človek sa hanbil dať najavo „bázeň“ a musel pokračovať. Keď už pracujeme s mŕtvym ľudským telom ako s objektom skúmania, nastupuje vlastná odborná a vedecká činnosť. Už to nie sú emócie, ale čistá medicínska práca.“*

Za profesorku bola vymenovaná v roku 2009 prezidentom Ivanom Gašparovičom. V odbore patologická anatómia a súdne lekárstvo v tom čase bola a doteraz je, prvou profesorkou. Pôsobí na Ústave patologickej anatómie Jesseniovej lekárskej fakulty Univerzity Komenského v Martine. Odborne sa venuje bioptickej diagnostike.

### Paliatívna starostlivosť
Venuje sa aj paliatívnej starostlivosti a „v Turci medzi zakladateľky hospicového hnutia“. Viac než desať rokov bola na čele občianskeho združenia Hospice, venujúceho sa tejto téme. Iniciovala tiež Cenu dobrovoľníka mesta Martin.

### Politická činnosť
Do politiky vstúpila po novembri 1989. Členkou Občianskej konzervatívnej strany je od roku 2001. Podporovala ju „najmä keď v nej bol prítomný Ján Langoš“. Od roku 1990 alebo 1990 bola mestskou poslankyňou v Martine. Od decembra 2001 bola poslankyňou Žilinského samosprávneho kraja. V rokoch 2009 až 2013 pôsobila v Mandátovej komisii, Komisii sociálnej pomoci a Komisii v zmysle zákona č. 357/2004 Z. z. o ochrane verejného záujmu pri výkone funkcií verejných funkcionárov.

## Ocenenia
V roku 2020 získala od Živeny Cenu Eleny Maróthy Šoltésovej za celoživotné dielo v oblasti medicíny, vzdelávania a charitatívnej činnosti; pamätný list a čestné členstvo v Živene.

## Referencie

Kategória:Slovenskí univerzitní profesori
Kategória:Slovenskí vysokoškolskí pedagógovia
Kategória:Slovenskí patológovia
Kategória:Slovenskí komunálni politici
Kategória:Absolventi Univerzity Palackého v Olomouci
Kategória:Vyučujúci na Jesseniovej lekárskej fakulte v Martine Univerzity Komenského
Kategória:Poslanci Žilinského samosprávneho kraja
Kategória:Osobnosti zo Žiliny
Fossiomanus

***Fossiomanus*** je vyhynutý rod cicavcov z čeľade Tritylodontidae, ktorý žil počas ranej kriedy v Číne. Zahŕňa jeden druh, ***F. sinensis***, ktorý je známy z jedinej takmer úplnej kostry zo súvrstvia Jiufotang v čínskej provincii Liaoning. Rysy jeho končatín a stavcov naznačujú, že *Fossiomanus* bol adaptovaný na podzemný životný štýl.

## Popis
*Fossiomanus* bol malý, asi 32 centimetrov dlhý bylinožravý cicavec patriaci do čeľade Tritylodontidae, kam patrili najskoršie cicavce. Tento rod žil počas ranej kriedy v severovýchodnej Číne, kde bolo v tej dobe hornaté, lesnaté prostredie. Žilo tam veľa vtedajších dinosaurov, pterosaurov, hmyzu a cicavcov. Žil v norách, ktoré si pomocou prispôsobených končatín vyhrabával.

## Paleobiológia
Jeho pozostatky sa našli v čínskej provincii Liaoning, kde bolo vtedy lesnaté pobrežie pod horami. Bola tam veľmi bohatá fauna a flóra, je dokázané, že tam dokonca snežilo (v kKriede bolo omnoho teplejšie ako dnes). Pravdepodobne sa živil rastlinami a ich plodmi, ktoré hľadal na zemi alebo na stromoch. Vyhrabával si nory, v ktorých žil podobne ako dnešné zajace. Jeho hlavnými predátormi mohli byť menšie dravé dinosaury, napr. Microraptor a pterosaury, napr. Chaoyangopterus, ktoré boli objavené v rovnakom súvrství.

## Klasifikácia
Tento primitívny cicavec patril do kladu Prozostrodontia, ktorá zahŕňala najbližších príbuzných cicavcov aj samotné cicavce. V podklade Mammaliamorpha patril do čeľade Trytilodontidae, ktorá sa už často považuje za čeľaď najskorších cicavcov.

## Literatúra
* F. Mao *et al*. Fossoriality and evolutionary development in two Cretaceous mammaliamorphs. *Nature*, published online April 7, 2021  http://www.sci-news.com/paleontology/fossiomanus-sinensis-jueconodon-cheni-09534.html DOI:10.1038/s41586-021-03433-2
* Mao, F.; Zhang, C,; Liu,C,; Meng, J. (2021). "Fossoriality and evolutionary development in two Createous mammaliamorphs". Nature. DOI:10.1038/s41586-021-0433-2
* https://dinosaurpictures.org/ancient-earth#120

## Zdroj

Kategória:Vyhynuté živočíchy
Mestská hromadná doprava v Senici

**Mestská hromadná doprava v Senici** je zabezpečovaná autobusovou dopravou, ktorú prevádzkuje spoločnosť ARRIVA Trnava. Spoločnosť používa pre MHD Senica označenie Mestská autobusová doprava Senica (MAD Senica). Služby MHD sú poskytované na 4 autobusových linkách s číslovaním 1 – 4. ARRIVA Trnava prevádzkuje v Senici 9 typov vozidiel.

## Linky

## Vozidlový park

## Referencie

## Externé odkazy
* Arriva Trnava - cestovné poriadky MAD Senica na webe Arriva Trnava
* Cenník MAD Senica - cenník MAD Senica od 1. mája 2025

Senica
Kategória:Senica
Kategória:Doprava v Senici